ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ
Η ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΠΟΥ ΣΥΝΟΔΕΥΕΙ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ (ΕΦΕΞΗΣ ΤΟ "ΛΟΓΙΣΜΙΚΟ") ΣΑΣ ΠΑΡΑΧΩΡΕΙΤΑΙ ΜΟΝΟΝ ΥΠΟ ΤΟΝ ΠΡΟΫΠΟΘΕΣΗ ΟΤΙ ΑΠΟΔΕΧΕΣΤΕ ΟΛΟΥΣ ΤΟΥς ΟΡΟΥΣ ΠΟΥ ΑΝΑΦΕΡΟΝΤΑΙ ΣΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ. ΔΙΑΒΑΣΤΕ ΠΡΟΣΕΚΤΙΚΑ ΤΟΥΣ ΟΡΟΥΣ. ΚΑΝΟΝΤΑΣ ΚΛΙΚ ΣΤΟ ΚΟΥΜΠΙ "ΝΑΙ" ΣΥΝΕΠΑΓΕΤΑΙ ΟΤΙ ΑΠΟΔΕΧΕΣΤΕ ΟΤΙ ΔΙΑΒΑΣΑΤΕ ΤΟ ΠΕΡΙΕΧΟΜΕΝΟ ΤΗΣ ΠΑΡΟΥΣΑΣ ΑΔΕΙΑΣ, ΟΤΙ ΤΟ ΚΑΤΑΝΟΗΣΑΤΕ ΚΑΙ ΟΤΙ ΣΥΜΦΩΝΕΙΤΕ ΝΑ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΠΟΥ ΑΝΑΦΕΡΟΝΤΑΙ ΣΕ ΑΥΤΟ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΕΝ ΛΟΓΩ ΟΡΟΥΣ, ΔΕΝ ΘΑ ΣΑΣ ΠΑΡΑΧΩΡΗΘΕΙ ΑΔΕΙΑ ΧΡΗΣΗΣ ΓΙΑ ΤΟ ΛΟΓΙΣΜΙΚΟ ΚΑΙ ΘΑ ΠΡΕΠΕΙ ΝΑ ΚΑΝΕΤΕ ΚΛΙΚ ΣΤΟ ΚΟΥΜΠΙ "ΟΧΙ" ΓΙΑ ΝΑ ΔΙΑΚΟΨΕΤΕ ΤΗ ΔΙΑΔΙΚΑΣΙΑ ΕΓΚΑΤΑΣΤΑΣΗΣ. ΟΙΑΔΗΠΟΤΕ ΧΡΗΣΗ ΤΟΥ ΛΟΓΙΣΜΙΚΟΥ ΣΥΝΕΠΑΓΕΤΑΙ ΟΤΙ ΣΥΜΦΩΝΕΙΤΕ ΝΑ ΔΕΣΜΕΥΕΣΤΕ ΑΠΟ ΤΟΥΣ ΚΑΤΩΘΙ ΠΕΡΙΓΡΑΦΟΜΕΝΟΥΣ ΟΡΟΥΣ. Η ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ ΣΥΝΙΣΤΑ ΔΕΣΜΕΥΤΙΚΗ ΣΥΜΦΩΝΙΑ ΜΕΤΑΞΥ ΥΜΩΝ ΚΑΙ ΤΗΣ ΕΤΑΙΡΕΙΑΣ BROADCOM CORPORATION (ΕΦΕΞΗΣ "BROADCOM").
Οι όροι "εσείς" ή "σας", όπως αυτή χρησιμοποιούνται στην παρούσα Άδεια Χρήσης Τελικού Χρήστη αναφέρονται στο πρόσωπο, φυσικό ή νομικό, που επιθυμεί να κάνει χρήση του Λογισμικού.
1.	Άδεια Χρήσης. Σε αγαστή σύμπνοια με τους όρους της παρούσας Άδειας Χρήσης, σας παραχωρείται δια του παρόντος μία προσωπική, μη μεταβιβάσιμη, μη αποκλειστική άδεια χρήσης για τη χρήση ενός και μοναδικού αντιτύπου του Λογισμικού σε αντικείμενο κώδικα και σε ένα και μοναδικό υπολογιστή ή άλλη συσκευή, καθ' όλη τη διάρκεια ισχύος της παρούσας Άδειας Χρήσης. Παραχωρείται μόνο η άδεια χρήσης του Λογισμικού. Δεν πωλείται το Λογισμικό. Το Λογισμικό θα θεωρείται ότι έγινε αποδεκτό άμα τη λήψη ή την εγκατάστασή του. Η παρούσα Άδεια Χρήσης θα καταγγέλλεται αυτομάτως εάν παραβιάσετε οιονδήποτε εκ των όρων της παρούσας. Έχετε τη δυνατότητα να μεταβιβάσετε το Λογισμικό μόνο σε συνάρτηση με τη μεταβίβαση του υπολογιστή ή άλλης συσκευής στην οποία είναι αυτό εγκατεστημένο, υπό την προϋπόθεση ότι ο δεχόμενος τη μεταβίβαση (εκδοχέας) συμφωνεί με τους όρους της παρούσας. 
2.	Περιορισμοί. Η Broadcom και/ή οι προμηθευτές της διατηρούν κάθε δικαίωμα, τίτλο κυριότητας και συμφέρον επί του Λογισμικού και επιφυλάσσονται τυχόν δικαιωμάτων τα οποία δεν σας παραχωρούνται ρητώς δια του παρόντος. Απαγορεύεται η από μέρους σας δημιουργία αντιγράφων (εκτός από ένα και μοναδικό αντίγραφο ασφαλείας για την εξυπηρέτηση προσωπικών σας σκοπών ), η διανομή, ενοικίαση, μίσθωση, δανειοδότηση, τροποποίηση ή δημιουργία παράγωγων έργων, η προσαρμογή, μετάφραση, αναπαραγωγή, παρουσίαση, μεταβίβαση της άδειας χρήσης ή μεταβίβαση του Λογισμικού. Απαγορεύεται να προβείτε σε αποσυμπίληση ή σε ανακατασκευή του πηγαίου ή του αντικειμενικού κώδικα του Λογισμικού, εξαιρουμένης της περίπτωσης και μόνο στο μέτρο και το βαθμό που ο ως άνω περιορισμός απαγορεύεται σύμφωνα με τα οριζόμενα του εφαρμοστέου δικαίου. Απαγορεύεται να προβείτε σε άμεση ή έμμεση αποκάλυψη, δημοσίευση, διανομή ή άλλως διακίνηση του Λογισμικού σε οιαδήποτε άλλη εταιρεία κατασκευής ηλεκτρονικών συσκευών Bluetooth ή πάροχο υπηρεσιών στοίβας λογισμικού για Bluetooth. Απαγορεύεται να αφαιρέσετε ή να τροποποιήσετε οιοδήποτε διακριτικό σήμα ή προειδοποιητική ένδειξη που αποτελεί δικαίωμα αποκλειστικής κυριότητας της Broadcom. Τυχόν μη εξουσιοδοτημένες τροποποιήσεις, παράγωγα έργα, μεταφράσεις ή οιοδήποτε άλλο πνευματικό δικαίωμα το οποίο δημιουργήθηκε με άμεση ή έμμεση χρήση ή παραπομπή στο Λογισμικό, ή τα συστατικά μέρη αυτού, ή τυχόν βελτιώσεις επί του Λογισμικού, θα αποτελούν αποκλειστική ιδιοκτησία της Broadcom ή των προμηθευτών της, ως αρμόζει, και δια του παρόντος εκχωρείτε έκαστο δικαίωμα και το σύνολο αυτών στους ως άνω αναφερόμενους (συμπεριλαμβανομένων ενδεικτικά και ουχί περιοριστικά των ηθικών δικαιωμάτων), δηλαδή την Broadcom και τον προμηθευτή ή τους προμηθευτές της, ως αρμόζει στην εκάστοτε περίπτωση. Δια του παρόντος συμφωνείτε να προβείτε εγκαίρως σε υπογραφή τυχόν περαιτέρω τεκμηριώσεων που απαιτούνται από την Broadcom ή τον προμηθευτή (-τες) της, οι οποίες και έγκεινται στη διακριτική της/τους ευχέρεια να ισχύσουν για νομικούς ή εμπορικούς σκοπούς . Δια του παρόντος παραιτήστε τυχόν δικαιωμάτων τα οποία έχετε ενδεχομένως αποκτήσει σε αντιδιαστολή με τα ως άνω αναφερόμενα και στα πλαίσια της εφαρμογής του δικαίου κάποιας άλλης χώρας ή άλλως. Το Λογισμικό ενδέχεται να περιέχει λογισμικό διαχείρισης αδειών χρήσης το οποίο περιορίζει την από μέρους σας χρήση του Λογισμικού. 
3.	Δεν παρέχονται Εγγυήσεις. ΤΟ ΛΟΓΙΣΜΙΚΟ ΠΑΡΕΧΕΤΑΙ "ΩΣ ΕΧΕΙ" ΚΑΙ ΧΩΡΙΣ ΟΙΑΔΗΠΟΤΕ ΕΓΓΥΗΣΗ 'Η ΠΡΟΫΠΟΘΕΣΗ, ΡΗΤΗ, ΣΙΩΠΗΡΗ 'Η ΕΝΝΟΟΥΜΕΝΗ, ΚΑΙ Η BROADCOM ΚΑΙ ΟΙ ΠΡΟΜΗΘΕΥΤΕΣ ΤΗΣ ΑΠΟΠΟΙΟΥΝΤΑΙ ΤΥΧΟΝ ΣΙΩΠΗΡΩΝ ΔΙΚΑΙΩΜΑΤΩΝ ΚΑΙ ΕΓΓΥΗΣΕΩΝ ΠΕΡΙ ΚΥΡΙΟΤΗΤΑΣ ΚΑΙ ΜΗ ΠΡΟΣΒΟΛΗΣ, ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ . Χωρίς περιορισμό των ανωτέρω, τόσο η Broadcom όσο και οι προμηθευτές της δεν εξασφαλίζουν τη διαρκή, άνευ σφαλμάτων, ασφαλή και με παντελή απουσία ιών λειτουργία του Λογισμικού. Ορισμένες δικαστικές δικαιοδοσίες δεν επιτρέπουν την αποποίηση των σιωπηρών εγγυήσεων, συνεπώς η ως άνω περιγραφόμενη αποποίηση ενδέχεται να μην ισχύει στη δική σας περίπτωση. Η παρούσα εγγύηση κατοχυρώνει συγκεκριμένα νομικά σας δικαιώματα ενώ ενδέχεται να διατηρείτε και άλλα νομικά δικαιώματα δυνάμει του εκάστοτε εφαρμοστέου δικαίου.
4.	Περιορισμός Ευθυνών. ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΘΕΩΡΕΙΤΑΙ ΥΠΕΥΘΥΝΗ Η BROADCOM Ή ΟΙ ΑΠΟΘΕΤΙΚΕΣ 'Η ΕΜΜΕΣΕΣ ΖΗΜΙΕΣ 'Η ΤΥΧΟΝ ΔΙΑΦΥΓΟΝΤΑ ΚΕΡΔΗ (ΟΠΩΣ ΚΑΙ ΑΝ ΑΥΤΕΣ ΠΡΟΕΚΥΨΑΝ, ΣΥΜΠΕΡΙΛΑΜΒΑΝΟΜΕΝΗΣ ΚΑΙ ΤΗΣ ΑΜΕΛΕΙΑΣ) ΣΕ ΑΜΕΣΗ ΣΥΝΑΡΤΗΣΗ ΜΕ ΤΟ ΛΟΓΙΣΜΙΚΟ Ή ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ. Σε καμία περίπτωση η ευθύνη που υπέχει η Broadcom ή οι προμηθευτές της για το Λογισμικό, ανεξάρτητα από το ένδικο μέσο που έχει χρησιμοποιηθεί, δεν θα υπερβαίνει το ποσό των $250.
5.	Δεν παρέχονται Υπηρεσίες Συντήρησης ή Υποστήριξης. Η Broadcom δεν υποχρεούται να παράσχει ενημερώσεις, βελτιώσεις, υπηρεσίες συντήρησης, τεχνικής ή άλλης υποστήριξης για το Λογισμικό.
6.	Εξαγωγή. Απαγορεύεται να προβείτε σε εξαγωγή ή εκ νέου εξαγωγή του Λογισμικού, εκτός αν υφίσταται πλήρης συμμόρφωση με τους ισχύοντες διεθνείς και εθνικούς νόμους και κανονισμούς.
7.	Καταγγελία. Η Broadcom διατηρεί το δικαίωμα να καταγγείλει το δικαίωμα της από μέρους σας χρήσης του Λογισμικού εάν (α) παραβιάσετε οιονδήποτε εκ των όρων της Άδειας Χρήσης Τελικού Χρήστη, ή (β) είστε αναγκασμένοι  να εγείρετε αξίωση ή να υποβάλλετε μηνυτήρια αγωγή για αποζημίωση δυνάμει κήρυξης πτώχευσης, αναδιάρθρωσης, μη φερεγγυότητας ή αναστολής (μορατόριουμ) ή άλλου νόμου ή νόμων για την ικανοποίηση των οφειλετών (ή σε σχέση με αυτούς), εκτός εάν η εν λόγω αξίωση απορριφθεί ή καταστεί άκυρη εντός διαστήματος εξήντα (60) ημερών από την ημερομηνία υποβολής της.
8.	Γενικά. Το Λογισμικό συνιστά "στοιχείο εμπορικής εκμετάλλευσης ". Η παρούσα Άδεια Χρήσης διέπεται και ερμηνεύεται σύμφωνα με την ισχύουσα νομοθεσία της Πολιτείας της Καλιφόρνια, Η.Π.Α. χωρίς να υφίσταται δυνατότητα υπαγωγής τυχόν διαφορών ή διενέξεων στη δικαιοδοσία άλλης χώρας σε περίπτωση σύγκρουσης νομοθεσιών. Αμφότερα τα συμβαλλόμενα μέρη υπάγονται στη δικαιοδοσία της πολιτείας της Καλιφόρνια και συνομολογούν περαιτέρω ότι οιαδήποτε αξίωση ή αγωγή εγερθεί ή υποβληθεί δυνάμει των οριζομένων της παρούσας Άδειας Χρήσης θα εκδικάζεται αποκλειστικά σε πολιτειακό ή ομοσπονδιακό δικαστήριο της πολιτείας Orange County, Καλιφόρνια. Εξαιρείται ρητά η Συνθήκη των Ηνωμένων Εθνών περί Συμβάσεων για το Διεθνές Εμπόριο Αγαθών. Εάν κάποια διάταξη της παρούσας Άδειας Χρήσης κριθεί άκυρη ή ακυρώσιμη, σε καμία περίπτωση δεν θα θιγεί η ισχύς των λοιπών όρων της παρούσας. Η αδυναμία άσκησης ή επιβολής οιασδήποτε διάταξης της παρούσας Άδειας Χρήσης από κάποιο μέρος θα ερμηνεύεται ως αποποίηση των δικαιωμάτων του εν λόγω μέρους, εκτός εάν άλλως έχει προβλέπεται αναλυτικώς και εγγράφως. Η παρούσα Άδεια Χρήσης αποτελεί την πλήρη και αποκλειστική συμφωνία, και υπερισχύει τυχόν προηγούμενων αδειών χρήσης (έγγραφων ή προφορικών) και άλλων επικοινωνιακών μέσων, μεταξύ της Broadcom και/ή των προμηθευτών της και υμών αναφορικά με το Λογισμικό. Η παρούσα Άδεια Χρήσης δύναται να υποβληθεί σε τροποποιήσεις μόνο κατόπιν έγγραφης συμφωνίας μεταξύ αμφότερων των μερών. Σε περίπτωση κατά την οποία η παρούσα Σύμβαση μεταφραστεί σε οιαδήποτε άλλη γλώσσα πέραν της Αγγλικής και προκύψει διαφωνία ως προς την ερμηνεία, θα υπερισχύει το αγγλικό κείμενο βάσει μίας "απλουστευμένης στην Αγγλική ερμηνείας".
9.	Copyright © 2001 - 2006 BROADCOM CORPORATION Με την επιφύλαξη παντός δικαιώματος. Προειδοποίηση:  Το παρόν πρόγραμμα λογισμικού υπολογιστών προστατεύεται από τους νόμους και τις διεθνείς συμβάσεις περί πνευματικής ιδιοκτησίας. Η μη εξουσιοδοτημένη αναπαραγωγή ή διανομή μέρους ή ολόκληρου του προγράμματος ενδέχεται να επισύρει αυστηρές αστικές και ποινικές κυρώσεις και να επιφέρει διώξεις στο μέγιστο δυνατό βαθμό σύμφωνα με τα προβλεπόμενα από τη νομοθεσία.